દીપપ્રાગટ્ય સાથે અધ્યક્ષસ્થાનેથી ૧૫ મા ગ્રામિણ ઓલિમ્પિક – ૨૦૧૮ને ખુલ્લો મૂકતાં કેન્દ્રીય આદિજાતિ બાબતોના રાજ્ય મંત્રી જશવંતસિંહ ભાભોરે જણાવ્યું રાજ્યના તત્કાલિન મુખ્ય મંત્રી અને દેશના હાલના વડાપ્રધાન નરેન્દ્રભાઇ મોદીએ છેવાડાના વિસ્તારોમાં વસતા આદિવાસી પછાત સમુદાયમાં રહેલી શક્તિઓને બહાર લાવવા માટે અને ગ્રામિણ ક્ષેત્રોમાં રમાતી ગેડી દડો, રસ્સા ખેંચ, ગોફણ ફેંક, ગીલ્લોલ, તિરંદાજી, કબડ્ડી, માટલા દોડ, ખો-ખો, દોડ, કુદ જેવી ભુલાતી જતી પ્રચલિત, પરંપરાગત અને દેશી રમતોને મેદાન પર લાવવા માટે ૨૦૦૪ થી દશેરાના મેળામાં પ્રથમ ગ્રામિણ ઓલિમ્પિકનું આયોજન કર્યુ હતું. આજે “રમશે ગુજરાત” “ખેલે ઇન્ડીયા” દ્વારા ખેલાડીઓને મેદાન પર લાવવા માટે પ્રયાસો કર્યા છે. રાજ્ય સરકારે ખુબ મોટું બજેટ ફાળવી સ્પોર્ટસ કોમ્પલેક્ષને વિકસાવવામાં આવ્યુ છે. જે દેશમાં પ્રથમ કક્ષાના સ્પોર્ટસ કોમ્પલેક્ષ તરીકે પ્રખ્યાત છે. ખેલાડીઓને તમામ સુવિધા ઉપલબ્ધ થાય તે માટેના અધતન સુવિધાયુકત ભવનોનું અંદાજીત રૂા. ૨૦ કરોડના ખર્ચે નિર્માણ કરવામાં આવ્યું છે. જેમાં કન્યા ખેલાડીઓ માટેની ગર્લ્સ હોસ્ટેલનું પણ આગામી ટુંકા ગાળામાં લોકાર્પણ કરવામાં આવી રહ્યું છે. તેમ જણાવતા આ રમત-ગમત સંકુલ પરથી ૬૭ જેટલા ખેલાડીઓએ રાજ્ય, રાષ્ટ્રીય અને આંતરરાષ્ટ્રીય કક્ષાએ વિવિધ રમતોમાં વિજય મેળવી દેશનું નામ રોશન કર્યુ છે તેમ જણાવતા તાજેતરમાં ડાંગની આદિવાસી પરીવારની દિકરી સરીતા ગાયકવાડે રાષ્ટ્રીય અને આંતરરાષ્ટ્રીય કક્ષાએ મેડલો મેળવી દેશનું નામ રોશન કર્યું છે. આ સંકુલ પરથી આ વિસ્તારના ઘણા રમતવીરોએ જુદી જુદી રમતોમાં વિજય મેળવી દેવગઢબારીયા સ્પોર્ટસ સંકુલનું નામ રોશન કર્યુ છે. તેમ ભૂતપૂર્વ વિજેતા ખેલાડીઓને મંત્રીશ્રી ભાભોરે યાદ કરી રાજ્યનું અને દેવગઢબારીયાનું ગૌરવ વધાર્યુ છે તેમ જણાવતા કેન્દ્ર સરકાર દ્વારા રમતગમત માટે ૨૧૯૬ કરોડની માતબર જોગવાઇ કરી છે. તેનો આ તબક્કે ઉલ્લેખ કર્યો હતો.